AGIRRE GARITAONANDIA (EH Bildu, 2018-04-12):
Gracias, señora presidenta. Buenas tardes. Parlamentario, parlamentarias, señora consejera, señor lehendakari.
Quiero empezar esta intervención hablando en un correcto español. Aunque parezca un contrasentido, que sea precisamente la representante de Euskal Herria Bildu pues la que precisamente para hablar de EITB y el euskara, pues hable en castellano.
Pero no se me ha ocurrido otra forma mejor de expresar el contrasentido que supone también que una radio-televisión pública vasca, que se creó para el fomento del euskera y la cultura vasca, pues destine la mayor parte de sus esfuerzos en promocionar y en impulsar los canales en español.
Kontraesan bat delako euskarazko kateak lehentasunezkoak ez izatea, prestigiatuenak ez izatea, zainduenak, kuttunenak, erreferentziazkoenak. Ezin dugu babestu euskara espainieraz eginez, espainierazko kanalak bultzatuz euskarazkoen kaltetan eta, are gutxiago gaur egun, 2018. Urtean, mundua aldatu delako eta euskaldunen mundua ere aldatu delako ere bai.
Eta albisteak beti ez dira txarrak. Zuk datu batzuk eman dituzu, Zabala andrea, nik beste batzuk emango ditut. ETB sortu zenean, esate beterako, Euskal Herriko biztanleriaren erdiak, ez, erdiak ez barkatu, heren batek baino ez zuen euskaraz ulertzen.
Gaur egun ostera, EAEn, Bizkaia, Araba eta Gipuzkoan, hiru herenek ulertzen dute euskaraz eta Euskal Herria osotasunean hartuta erdiek baino gehiagok ulertzen dute euskaraz.
Hezkuntzak lagundu du horretan, mentalitate aldaketak. herritarren ahaleginak, batez ere, eta jakina, EITB berak ere lagun du horretan. Ez litzateke justua izango EITBk urte guzti hauetan egin duen lana aitortu ez izatea, handia izan da lan hori eta.
Euskara prestigiatu du, entretenimendurako, informaziorako gai zela erakutsi du, beste batzuek ba ingeniaritzarako edo medikuntzarako balio zuela erakutsi izan duten bezala.
EITBk bere hizkuntza propio sortu du entretenimendurako, albisteak ematerako, kirolerako, eguraldiaren berri emateko. Denok ikasi genuen eguraldi bikaina dagoela esaten ezta. Eta esate baterako, honetan beti gogora etortzen zait, Zestaoko lankide bat, hark beti esaten zuen berak euskaraz ikasi zuela Dragoi Bola ikusten.
Hori izan da eta hori izan behar da EITB. Magia hori profesional askoren lan handiaz, ilusioaz eta pasioaz lortu da. EITBk ezin du magia hori galdu eta guk ere ezin diogu magia hori galtzen utzi.
Horregatik, maitasunetik, EITB maite dugulako, ba esaten dugu ezin duela orain dela 35 urteko parametro berberekin jarraitu eta gauzak egiteko modu berarekin jarraitu ere.
Egokitu egin behar da hainbeste aldatu den euskaldunon mundura eta egokitu ere hain arin aldatzen ari...
...jarraitu ere.
Egokitu egin behar da hainbeste aldatu den euskaldunon mundura eta egokitu ere hain arin aldatzen ari den ikus-entzunezkoen teknologiara ere bai, Interneten trena ezin du galdu EITBk.
Eta, batez ere, ezin du ikusleak galtzen jarraitu. Bere izatearen arrazoia edo zentzua bera ere galduko lukelako bestela.
Badakigu ez dela lan erraza, mundu osoko telebistak ari dira galtzen ikus-entzuleak digitalizazioarekin batera, eta horregatik ere euren estrategiak aldatzen ari dira eta EITBk ere aldatu beharko du bere estrategia, bere makineria guztia sasoi berrietara egokitu.
Kanpoan dugun talentu batek, Garazi Goiak, lehen BBCn lan egiten zuena eta orain Sky Music-ko estrategia zuzendaria denak, harek esaten du oportunistak izan behar dugula.
Berak azaltzen duenez, Euskal Herriak Europako herrialde aurreratuena baino hiru-lau bat urte atzerago doa telebista arloan, ikus-entzumenezkoetan eta beno, zoritxarrez, beste arlo askoetan ere.
Baina, akats hori aukera bihurtu dezakegu, aprobetxatu dezagun Europako herrialde horietan zer egiten ari diren ikusteko eta heurengandik ikasi, oportunistak izan, baina Europari begira eta ez Espainiako betiko eredu kasposoenek.
Gure tradizioa mantendu dezagun baina arriskuak ere hartu behar ditugu, ausartak izanda. Abantaila bat daukagu gainera, ez daukagu zer galdu, batez ere, ETB1en ez dago zer galtzerik. Beste EITB bat behar dugulako berandu baino lehen. Orain arteko eredua aldatu behar da.
Uste dut denok gaudela ados horretan eta horregatik ari gara lanean EITBko lan taldean eta naiz eta denok gurako genukena baino astirotxoago joan lan hori.
Elkarrekin Podemosekok aurkeztu duzuen ekimen horrek euskara erakusteko saio bat egiteko ETBen, uste dugu ez diola trabarik egiten lan taldean egiten ari garen lanari, baina areago. Beno, osagarria izan daiteke.
Ondo deritzogu EITBen euskara irakasteko saioak egiteari, jakin badakigun arren hori ez dela nahikoa. Beste hizkuntzaren bat ikasi guran gabiltzanok, ba badakigu zer bilatzen dugun ikus-entzunezkoetan, nahi dugu saio entretenigarri, erakargarriak eta ahal dela jatorrizko hizkuntzan aski idatziak, eta uste dugu horretan inbertitu behar duela ETBk, ikusle berriak erakarri gura nahi baditu euskararen mundura.
Baina hori uste dugu plan oso baten parte bat izan behar dela.
Zuk diozun bezala, pena bat da gaur adostasun oso bat ez egotea. Ondo deritzogu, ekarpen zumeei baina uste dugu anbizio gehitxoago eduki behar dela eta plan orokor baten barruan sartu behar direla ekimen guzti horiek.
Uste dugu EITBk merezi duela hori, guk herritarrok ere bai eta hau edo denon artean egiten dugu edo hau ez dugu egingo.
Beste barik. Eskerrik asko.